STROPKOV ■ V chráme redemptoristov sa 4. – 5. júla konala archieparchiálna odpustová slávnosť sv. Cyrila a Metoda a Matky ustavičnej pomoci. Sobotný program vyvrcholil svätou liturgiou, ktorú slávil viceprovinciál Michalovskej viceprovincie otec Metod Marcel Lukačik CSsR. V kázni ubezpečoval veriacich o "ustavičnej, nepretržitej" pomoci Prečistej Bohorodičky.
Nedeľnú svätú liturgiu slávil prešovský arcibiskup metropolita Ján Babjak SJ. V homílii vyzdvihol prácu redemptoristov v Stropkove. Medzi inými spomenul výnimočnosť otca Jozefa Čverčka, ktorý je hlboko vrytý v spomienkach mnohých Stropkovčanov. Za prítomnosti hostí z mestského zastupiteľstva primátora Ondreja Brendzu a prednostu mestského úradu Stanislava Humeníka vladyka Ján vyzýval a povzbudzoval k odvahe brániť kresťanské hodnoty v každodennosti života. (Miroslav Bujdoš CSsR; foto: Miroslav Bujdoš CSsR)